Viborger Samler, 1814-09-07
Vaabenstilstands-Konvention. mellem de svenske Tropper paa den ene, og de norske Tropper paa den anden Side, under Forbehold af Ratification, sluttet af Undertegnede i Mos, d. 14de Aug. 1814. "Art. 1. Fjendtlighederne til Lands og Vands ophøre mellem de Svenske Landtropper og Flaader paa den ene, og de Norske Tropper og Flaader paa den anden Side, fra nærværende Konventions Undertegnelse, indtil 14 Dage efter Rigsdagens Aabning og med 8 Dages Opsigelse efter denne Tidspunkt. Art. 2. De Norske Havnes Blokade ophører fra den Dag, dette er undertegnet; og Ind- og Udførsel er frigivet imod Forbehold af Afgivter til den Norske Told. Art. 3. Dersom Fæstningen Frederiksteen ikke har kapituleret, saa skal den med tilhørende Værker, strax overgives til Hs. svenske Majestæts Tropper. Besætningen skal med Geværer, Bagage og af militairisk Honneur marschere ud af Fæstningen. Det skal staae enhver Officeer frit, at gaae hvorhen han vil Soldaterne vende tilbage til deres Hjem; og begge lovede, ikke mere at tjene imod Hs. Kongl. svenske Majestæts Tropper. Art. 4. Mellem begge Armeer trækkes en Demartationslinie. Den svenske Linie, skal flytte sig til Sogner og ved Hovi og Onstasund gaae langs med Øyern-Søe og Glommen til Kragerøe. De svenske Tropper i Wer meland, maae ikke komme over Aklanger. Den norske Linie stytter sig paa den anden Side til Drøbak ved Korsegaard og Krogstad til Overn-Søe og følger Glommens høire Bredde til Kongsvinger. Art. 5. De Norske Nationaltropper gaae strax fra hinanden til deres Provindser. Under Vaaben bliver allene følgende Kornsers gevorbne Tropper staaende, nemlig: a) det Søndenfieldske Regiment, b) det Nordenfieldske, c) det Oplandske, d) Aagershuus Skarpskyttere, og en Artilleri=Brigaden. Disse Korps maae ikke overtræde den i 4de Art. fastsatte Demarkationslinie. Art. 6. Jkke mere end 2 svenske Divisioner med et forholdsmæssigt Artilleri og Kavalleri, bliver tilbage i Norge; den øvrige Deel af den svenske Armee vender tilbage til Sverrig. Art. 7. Den Deel af den Norske Armee, som bliver under Vaaben, skal 2 Dage efter denne Konventions Undertegnelse, bryde optil Grændselinien; ligesaa tiltræder den Deel af den svenske Armee, som gaaer til Sverrig, snarest muligt Tilbagemarschen. Art. 8. Da Fjendtlighederne have ophørt, saa skal de Svenske saavelsom de Norske Generaler paa begge Sider meddele saadanne Ordrer, som kan vedligeholde en god Forstaaelse mellem begge Armeer og lette Krigens Byrder. Jngen Slags Kontribution eller Reqvisition maa paalægges Landet; men alt hvad Jndvaanerne levere, betales med rede Penge. De Norske Generaler skal forbyde Kreaturers Borttagelse, og de Svenske Generaler have nøie at paasee de i denne Henseende givne Ordrer. Art. 9. De Krigsfangne skal paa begge Sider snarest mueligt sættes i Frihed. Art. 10. For at give National-Repræsentanternes Raadslagning en fuldkommen Frihed ved Rigsdagen i Christiania, skal det hverken være svenske eller norske Tropper tilladt at være Staden mere end 3 Mile nær, rundt omkring den, saalænge Rigsdagen varer, Borgerne i Christiania forrette imedens Vagt i Staden og paa Fæstningen Aggershuus. (Som Art. 11. staaer i Jurikes Tidninger følgende: "For at forebyggvidere Blods Udgydelse, skal endnu en provisorisk Vaabenstilstand med 12 Timers Opsigelse, finde Sted førend dette blev undertegnet.") Art. 12. Under Vaabenstilstanden skal det norske Flag respekteres. Hovedqvarteer Mos d. 14 Aug. 1814. Undertegnet: A. F. Scholdebrand, Jonas Collet. Aal. Gen.-Lieutn. Statsraader.)M. Bjørnstjerna, General=Major. 1) Med Reservation, at Demarkationslinien for begge Armeer bliver Status qud over Sooner, Spydeberg og Hovi til Glommen. Ratificeret: Chr. Frederik. Jeg ratificerer ovenstaaende Konvention med dens Reserpationer, og griber den første Leilighed med Fornøielse, for at give det norske Folk og dets Krigshær et Beviis paa min Tænkemaade. (Undertegnet) Carl Johan.